**ZAPISNIK**

|  |  |  |
| --- | --- | --- |
| IO/ZDRUŽENJE:  **11. seja IO Združenja zavarovalnih posrednikov Slovenije (ZZPS)** | DATUM:  10. 5. 2018  od 13.00 do 15.30 ure | LOKACIJA:  GZS,  sejna soba št. 2 |

|  |
| --- |
| **PRISOTNI ČLANI IZVRŠILNEGA ODBORA:**  Miroslav Zorec – KRIK AKSUM d.o.o.  Bojan Grabec – BMA partnerji d.o.o.  Aljaž Orehek – Kapos d.o.o.  Mira Pirc – Za&svet d.o.o. (podeli pooblastilo g. Grabcu)  **OSTALI PRISOTNI:**  Lidija Flajs – GZS-PTZ |

|  |
| --- |
| G. Zorec je uvodoma ugotovil, da je seja sklepčna.  Prisotni so se seznanili s predlaganim dnevnim redom in ga potrdili:   1. Pregled zapisnika 10. seje Izvršilnega odbora 2. Obravnava primerov menjave zavarovalnega posrednika pri stranki, ter oblikovanje predloga dopolnitve Priporočil o b menjavi zavarovalnega posrednika 3. Poročanje delovne skupine za pregled poenotenih/vzorčnih splošnih zavarovalnih pogojev SZZ 4. Razno |

|  |
| --- |
| Ad1  Prisotni pregledajo realizacijo sklepov sprejetih na 11. seji izvršilnega odbora. Člane smo pozvali, da podajo opise situacij menjave zavarovalnega posrednika, s katerimi so se soočili pri delu, predvsem z vidika prenehanja veljavnosti pooblastil in opravljanja aktivnosti za tekoče zavarovalno leto. Povabili smo jih tudi, da primere predstavijo neposredno na seji. S strani članov nismo prejeli nobenih opisov. Interes za predstavitev primerov na seji je izkazal en član, vendar se je ni udeležil.  **Sklep 1**  **Zapisnik 10. seje Izvršilnega odbora se potrdi.**  Ad2  Prisotni ugotavljajo, da se je v praksi izkazala potreba po dopolnitvi priporočil ob menjavi zavarovalnega posrednika. Za primere preklica pooblastila bi bilo potrebno opredeliti tudi katere obveznosti bo do konca zavarovalnega leta opravil stari zavarovalni posrednik in katere aktivnosti prevzema novi. Prisotni predlagajo, da bi tudi od zavarovalnic pridobili primere, s katerimi se soočajo pri menjavi zavarovalnega posrednika pri stranki. Prisotni dopolnijo obstoječa priporočila ob menjavi zavarovalnega posrednika.  **Sklep 2**  **Zavarovalnice pozovemo, da sporočijo primere, ko stranka pooblastilo enemu zavarovalnemu posredniku odpove in ga da drugemu.**  **Sklep 3**  **Dopolnjen predlog Priporočil ob menjavi zavarovalnega posrednika, ki so priloga zapisnika, pošljemo v pregled in dopolnitev vsem članom Izvršilnega odbora ZZPS.**  **Sklep 3**  **Po prejemu predlogov za dopolnitev Priporočil ob menjavi zavarovalnega posrednika, jih pošljemo v pregled in dopolnitev tudi vsem članom in nato na SZZ.**  Ad4  Prisotni obravnavajo predlog, da se imenuje projektna skupina, ki bo oblikovala priporočilo o vsebini analize zavarovarljivih tveganj, ki jo zavarovalni posrednik izdela za stranko (določitev minimalnega standarda). Prisotni v razpravi ugotavljajo, da je bila na to temo predvidena izvedba usposabljanja, ki ga nameravamo izvesti v jesenskem času. V ta namen bi morali pridobiti čim boljšega predavatelja.  G. Zorec prisotne seznani, da je govoril z dr. Helmuth-om Tenschert-om, ki je pripravljen izvesti poldnevno predavanje na temo odgovornostno zavarovanje premoženjskih škod. Predavatelj bi usposabljanje lahko izvedel 22.10 ali pa 24.10.2018 za ceno 1.000€.  **Sklep 4**  **Izvršilni odbor predlaga delovni skupini za področje izobraževanj:**   * **da čim prej pripravi predlog vsebin za izvedbo jesenskega usposabljanja in** * **da med vsebine jesenskega usposabljanja uvrsti predstavitev analize zavarovarljivih tveganj.**   **Sklep 5**  **Člane izvršilnega odbora pozovemo, da predlagajo predavatelja za izvedbo predavanja na temo analize zavarovarljivih tveganj.** |

|  |  |  |
| --- | --- | --- |
| Zapisnik pripravila:  Lidija Flajs,  samostojna svetovalka GZS-PTZ |  | Predsednik Združenja  zavarovalnih posrednikov Slovenije:  Miroslav Zorec, l.r. |